Í kosningabaráttunni hef ég reynt að beina umræðunni í þann farveg sem ég tel að varði lífskjör fólks á komandi kjörtímabili . Þar er ég tala um stefnu í skattamálum . Sjálfstæðisflokkurinn segist ætla að lækka skatta og hækka ráðstöðfunartekjur . Ég hef innt bæði formann og varaformann Sjálfstæðisflokksins eftir því hvað hér sé átt við , hvort við séum að tala um sömu áherslur og voru uppi á árunum í aðdraganda hruns . Þá voru skattbyrðar auknar verulega á millitekjuhópa og lágtekjufólk en létt var sköttum af þeim sem höfðu allra mestu tekjurnar . Hvorki Bjarni , flokksformaður né Hanna Birna , varaformaður hafa viljað taka þessa umræðu upp og sagði Hanna Birna Kristjánsdóttir mig fara með rangt mál þegar ég hélt því fram í sjónvarpsþætti að skattbyrðin hefði þróast með þessum hætti í stjórnartíð Sjáfstæðsflokks og Framsóknarflokks . Lokaskýrsla nefndarinnar fór ekki víða og varð fljótlega að feimnismáli því hún sýnir svart á hvítu afleiðngarnar af skattastefnu Sjálfsætðisflokksins og framsóknarflokksins á þessu tímabili . Skýrsluna má nálgast á vef BSRB og leyfi ég mér að benda lesendum að fletta þar upp á síðu 90 en þar er að finna töflu sem sýnir hvernig skattbyrði heiildartekna breyttist frá árunum 1993 til 2005 ( sjá aftasta dálk og texta undir töflu ) . Skattleysismörkin lækkkuðu jafnt og þétt að raungildi og fjölgaði smám saman í hópi þess lágtekjufólks sem greiddi skatta og byrðin þyngdist hjá þeim sem stóðu þar fyrir ofan þar til komið var upp í hæðir hátekjufólksins - þá fór að birta til . Í tíð núverandi ríkisstjórnar hafa persónuafslátturinn og þar með skattleysismörkin verið vísitölubundin sem er grundvallaratriði . Þá hefur verið tekið upp þrepaskipt skattkerfi sem í reynd jafnar kjörin og fjármagnstekjuskatturinn hefur verið hækkaður jafnframt því sem þar hafa verið innleidd skattleysismörk sem valda því að drýgstur hluti landsmanna greiðir ENGAN fjármagnstekjuskatt . Ofan af öllu þessu hyggjast Sjálfstæðismenn vinda og gefa kjósendum ( ÖLLUM KJÓSENDUM ) til kynna að þeir fái skatta sína lækkaða komist Sjálfstæðisflokkurinn til valda . Þetta mun ekki gerast , ef stefnu flokkisins er framfylgt þá eru þetta falsloforð . Gangi skattalækkanir hins vegar almennt eftir mun það birtast annað hvort í niðurskurði á þjónustu eða í hærri notendagjöldum , til dæmis í heilbrigðiskerfinu , með versnandi lífskjörum fyrir þá sem þangað þurfa að leita .